शैतान

* हिन्दी

**शैतान** 'भास्कर बोस' का तीसरा एपिसोड है।

## सारांश

### भाग १

इस एपिसोड में भास्कर अपने आप को एक ऐसे जाँच-पड़ताल के बीच पाता है जिसमें अक्सर कब्रिस्तानों से लाशें गायब हो रही हैं। उसे क्या मिलता है? जानने के लिए सुनिए।

### भाग २

लाशों की भूल-भुलैया में खो जाने के बाद भास्कर अपना वह हिस्सा पाता है जिससे वह कभी पहले नहीं मिला था - उसका अंदरी हिस्सा। हमेशा की तरह भास्कर को जवाब तो मिल जाता है, पर वह वह नहीं होता जो बिकेश सोच रहा होता है।

## कहानी

### भाग १

इमरान और सुमन नामक दो दोस्तों को एक कब्रिस्तान में घूमने की योजना बनाते हुए सुना जा सकता है। सुमन बहादुरी दिखाकर कब्रिस्तान के अंदर चला जाता है। जब उसे पत्तों की हलचल में से तेज़ आहट और दहाड़ने की आवाज़ सुनाई देती है, सुमन डर जाता है और उसपर किसी खूनखार जीव को हमला करते हुए सुना जा सकता है, जबकि वह डर के मारे पुकारता है। अगले दिन थाने में इमरान बिकेश को रात का अनुभव बताता है, और कहता है कि जब सुमन बेहोश हुआ, उठने के बाद से न वो पलके झपका रहा है न कुछ बोल रहा है। इमरान भास्कर के आने पर बताता है कि "कब्रिस्तान में भूत है जो लाशें खाता है।"

कब्रिस्तान में बिकेश एक खाली कब्र में गिर जाता है जो बिकेश के सहकर्मी जोशी को अनुसार अक़बर नामक व्यक्ति के पापा का था और उन्हें तीन दिन पहले ही दफ़नाया गया था। कुछ लोग कहते हैं कि कब्रिस्तान को बंद कर दिया जाना चाहिए, जबकि कोई और कहता है कि जिस दिन कब्रिस्तान बंद होगा, उस दिन "शैतान" ज़िंदा लोगों को उठा ले जाने लगेगा। यह बात भी फैली होती है कि "जो लाश शैतान लेकर जाता है, उसकी सारी उँगलियाँ कटी हुई पाई जाती हैं।" भास्कर अंदाज़ा लगाता है कि यह अंग व्यापार का मामला हो सकता है, लेकिन पोस्ट मॉर्टम रिपोर्ट के अनुसार लाशों का कोई भी आंतरिक अंग गायब नहीं है, सिवाय कटी हुई उँगलियों के। सुमन को मानसिक अस्पताल में दाखिल कर दिया जाता है और उससे ज़बरदस्ती बात करने पर पता चलता है कि "तब तेज़ रोशनी आई और उसपर बड़े, पंजों वाले एक जीव ने हमला किया।

भास्कर और बिकेश रात के बारह बजे कब्रिस्तान में आते हैं और बिकेश के मना करने के बावजूद भास्कर अंदर जाता है। पर अचानक बाहर खड़े बिकेश को भास्कर के चीखने की आवाज़ सुनाई देती है।

### भाग २

कुछ समय बाद बिकेश भास्कर को उसके घर पर मिलने जाता है और जोशी से पाए गए एक लाश का नमूना देखने की माँग करके भास्कर बिकेश को रात एक बजे ओशिवरा कब्रिस्तान के बाहर रात एक बजे को पान लेकर मिलने को कहता है। कब्रिस्तान के पास, भास्कर बिकेश को एक पान खिला देता है और खुद भी थोड़ा खा लेता है। अंदर जाकर भास्कर बेलचा लेकर एक कब्र खोदने लगता है और दोनों लाश को बिकेश की जीप से भास्कर को घर ले जाते हैं। भास्कर स्क्रूड्राइवर और चाकू के साथ लाश को बिलकुल उसी तरह से काटता है जैसा "शैतान" के खाए लाशों में मिलता है जबकि बिकेश को यह सब होते हुए घृणा से देखना पड़ता है।

भास्कर का काम पूरा हो जाने पर दोनों लाश को दूर छोड़ आते हैं, और सुबह अस्पताल में जाकर इसके पोस्ट मॉर्टम का इंतज़ार करते हैं। जोशी के आने के बाद भास्कर अस्पताल के चिकित्सक सुदर्शन साल्वे से मिलता है और जब वह सबको बाहर जाने को कहता है, लेकिन भास्कर सुदर्शन पर सच का खुलासा करने का दबाव डालता है। आखिर में सुदर्शन कहता है कि उसने "बस पैसों के लिए ये सब किया" और भास्कर तुरंत अंदाज़ा लगा लेता है कि लाशों में ड्रग्स छुपाकर बेचा जा रहा था। यातायात के माध्यम के बिना समुद्र में तैर आए लाशों से ड्रग्स निकालकर पूरे देश में बाँटना दूसरे तरीकों से आसान है, और उँगलियाँ इसलिए काटी जा रही थीं ताकि "शैतान" की किंवदंती बनी रहे।

थाने में वापस आने पर बिकेश भास्कर से पूछता है कि भास्कर को सुदर्शन पर शख कैसे हुआ, और तब भास्कर जवाब देता है कि उसे यह समझ नहीं आ रहा था कि उसे भूत कैसे दिखा जबकि वह भूतों पर यकीन करता ही नहीं। उसे अपने कुछ दोस्तों से बात करने के बाद अंदाज़ा हुआ कि कब्रों में जलाई जाने वाली अगरबत्तियों में एक ऐसे पदार्थ मिलाया जाता था जिससे लोगों को अपने मन के भ्रम दिखने लगे, और सुपारी में कुछ लक्षण होते हैं जो खाने वाले को इस नशे से दूर रखने में मदद करता है।

## पात्र

* सुमन
* इमरान
* जोशी
* बिकेश दास
* भास्कर बोस
* वसीद (उल्लेख)
* अब्दुल (उल्लेख)
* अक़बर (उल्लेख)

## कास्ट

* मंत्र मुग्ध
* शादाब हाश्मी
* ओमकार कुलकर्णी
* तीर्श भानुशाली
* विलास कुंडकर
* आलोक शुक्ल
* नीरज पाण्डे
* ऋषिराज सिंह बैस